́коже бо тѣ́ло, земны́хъ вкуша́я сла́достей и́мать иску́съ чу́вствія безъ̑ погрѣше́нія: си́це и у́мъ, єгда̀ вы́шше плотска́гѡ хо́дитъ мудрова́нія, мо́жетъ вкуша́ти неле́стнѣ утѣше́ніе ст҃а́гѡ дх҃а: вкуси́те бо, речѐ, и ви́дите, я́кѡ бла́гъ гдс̑ь: и имѣ́ти па́мять вкуше́нія, дѣ́йствія ра́ди любвѐ неѡску́днѣ, внегда̀ искуша́ти непогрѣ́шнѣ ра́знствуємая по глаго́лющему ст҃о́му апс̑лу: и ѡ се́мъ молю̀, да любо́вь ва́ша єщѐ па́че и па́че избы́точествуетъ въ ра́зумѣ, и во вся́комъ чу́вствѣ, во є́же искуша́ти на́мъ ра́знствуємая